Diari Oficial de la Generalitat Valenciana


Sumari del DOGV 9955, del 11-10-2024 (2024/10226)

RESOLUCIÓ de 7 d’octubre de 2024, de la Direcció General de Formació Professional, per la qual es modifica el centre on es realitzaran les proves per a l'obtenció del títol de tècnic o tècnica en Mecanització l'any 2024.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9955

Data del DOGV
:   11-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10776

CVE
:   LAQE-D-2285-33809

Data del document
:   07-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Descriptors 

:   * títol d'estudis
    * legislació
    * ensenyament professional
    * ensenyament tècnic
    * examen
    * legislació escolar

Per causes sobrevingudes, no és possible la realització en les dates previstes de les proves per a l'obtenció del títol de tècnic o tècnica en Mecanització de la família professional de Fabricació Mecànica en el centre CIPFP Vicente Blasco Ibáñez de València, convocades per la Resolució de 23 de setembre de 2024 (DOGV núm. 9946, de 27.09.2024), de la Direcció General de Formació Professional, per la qual es convoquen les proves per a l'obtenció dels títols de tècnic o tècnica i de tècnic o tècnica superiors de Formació Professional l'any 2024.

Per això, en virtut de les atribucions conferides per l'article 2.1 de l'Orde de 29 de gener de 2008 (DOGV núm. 5702, de 13.02.2008), de la Conselleria d'Educació, que regula les proves per a l'obtenció del títol de tècnic i de tècnic superior de Formació Professional a la Comunitat Valenciana,

RESOLC

*Primer*

Anul·lar la realització de les proves per a l'obtenció del títol de tècnic o tècnica en Mecanització  en el centre CIPFP Vicente Blasco Ibáñez de València en el curs 2024.

*Segon*

Establir la realització d'estes proves en el CIPFP Ciutat de l’Aprenent de València, en els mateixos termes que establix la resolució de la convocatòria.

*Tercer*

La present resolució produirà efectes l'endemà de la publicació en el *Diari Oficial de la Generalitat Valenciana.*

*Quart*

Les sol·licituds d'inscripció que hagen sigut presentades en el CIPFP Vicente Blasco Ibáñez abans de la producció d'efectes d'esta resolució seran considerades com a vàlides, i els expedients es traslladaran d'ofici al CIPFP Ciutat de l’Aprenent de València per a la seua normal tramitació.

Les sol·licituds que es presenten amb posterioritat a la data d'efectes d'esta resolució seran presentades en el CIPFP Ciutat de l’Aprenent de València.

Contra la present resolució, que no esgota la via administrativa, s'hi podrà interposar recurs d'alçada davant la Secretaria Autonòmica d'Educació i Formació Professional en el termini d'un mes a comptar de l'endemà de la publicació en el *Diari Oficial de la Generalitat Valenciana*, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.

  

València, 7 d'octubre de 2024

Marta Armendia Santos

Directora general de Formació Professional